Ahoj!
Si tu práve včas.
Vitaj vo Vodnom Dobrodružstve.
Chystám sa na výpravu, kde budem hľadať skrytý poklad na dne mora
a som veľmi rada, že mi pri tom pomôžeš.
Kto vie, čo nás postretne počas týchto tajuplných plavieb?
Niekde v tomto doku by sme mali stretnúť nášho prvého sprievodcu.
Vitajte, dobrodruhovia!
Na dokončenie okružnej plavby budeš musieť pomocou kódu vyriešiť sériu hádaniek.
Pozri, ako to funguje.
Obrazovka je rozdelená do troch hlavných častí.
Naľavo sa ti zobrazuje Minecraft svet.
Uprostred nájdeš panel nástrojov, kde sú uložené príkazy na programovanie.
A na veľkej ploche napravo je tvoja pracovná plocha. Tam ukladáš príkazy potrebné
na vytvorenie programu a ovládanie pohybu.
Pokyny pre každú úroveň nájdeš v hornej časti obrazovky.
Pre výber medzi krátkymi a dlhými pokynmi klikni na znamienko plus.
Skús potiahnuť bloky z panela nástrojov na pracovnú plochu, ulož ich a potom
klikni na spúšťacie tlačidlo, ak chceš príkazy vykonať.
Možno budeš potrebovať zopár pokusov, aby ti to vyšlo. Niektoré hádanky majú
viac riešení, tak experimentuj a zisti, ktoré funguje.
Ak to chceš vyskúšať znova, klikni na tlačidlo "Obnoviť" pre návrat na začiatok.
Ak potrebuješ príkaz vymazať, potiahni blok
z pracovnej plochy späť do panela nástrojov.
Nezabudni kliknúť na "Spustiť", keď chceš vidieť, ako kód vyzerá priamo v akcii.
Nezdržujme sa viac, dobrodružstvo čaká.
Začnime s kódovaním, nech nájdeme nejaký skrytý podmorský poklad.
Titulky: Amara.org